Lav et referat af nedenstående tekst:

Tekst:
Nanna Dahl Hansen har endelig fundet en sportsgren hun kan lide. - Jeg lægger arm to gange om ugen og så træner jeg i fitness cirka tre gange om ugen. Det ødelægger ens arme på en helt anden måde, end hvad man er vant til, så jeg kan ikke træne mere. Det er megafedt, for jeg har en masse gode kammerater. Bedre end ridning, siger Nanna Dahl Hansen. Til DM i armlægning, der i år tæller 140 deltagere, er Nanna Dahl Hansen en af tre seniorkvinder der stiller op. I turneringen kæmper man både med højre og venstre arm. Selv om mange tænker på armlægning som en værtshussport, så er der både klare regler og forskellige teknikker som inside moves og toprolls. Og så er der et pres, hvor man lader sin hånd blive flad og man så kan bruge kroppen ligesom et tricepspres til styrketræning. Selv om her Nanna taber venstrehåndsfinalen, har klubkammeraterne store forventninger til Nanna. Hun er bare brølstærk, siger kammeraten Alexander Gulich. Er hun stærkere end dig? - Det tror jeg. Det er lige før. Ej, hun er en virkelig dygtig armlægger, siger Victor Bo Sørensen. Kan blive verdensmester Nanna Dahl Hansen ender dagen med to sølvmedaljer. Spørger man træner, guldmedaljevinder og verdensmester, som er en og samme person, Anna Grönlund, så har Nanna Dahl Hansen potentiale til at kunne nå toppen af sin sport. - Nanna er meget stærk. Hun er meget teknisk, mere teknisk en mig på mange måder. Hun kommer til at blive fantastisk dygtig på et tidspunkt. Jeg tror hun bliver bedre end mig, siger Anna Grönlund. Selvom Nanna ikke vandt guld i dag, tror hun selv på, at hun kan nå langt. - Drømmen er at blive en af de allerbedste i hele verden. Det er klart drømmen, det er derfor jeg gør det her, det er for at blive den bedste, slutter Nanna Dahl Hansen.

Referat:
Til langt ud på aftenen bliver der lørdag i Arden Hallerne afholdt danske mesterskaber i at lægge arm. I den arrangerende klub, Arden Armwrestlers, bliver der stillet store forventninger til række af klubbens helt unge. Blandt andre en 20-årig brølstærk pige.